|  |
| --- |
| +\*xfs\*pvs\*Akl\*cvA\*xBj\*qkc\*ogw\*lmk\*mhs\*cFA\*pBk\*- +\*yqw\*mwB\*uzj\*Fyg\*ugc\*yla\*icz\*uwD\*vbc\*xCc\*zew\*- +\*eDs\*ors\*lyd\*lyd\*lyd\*Bmb\*tdz\*Dqw\*ECy\*xjB\*zfE\*- +\*ftw\*sxE\*cgs\*wyv\*aaC\*nlo\*bja\*rrC\*DDB\*taj\*onA\*- +\*ftA\*fyi\*snc\*wvC\*gzc\*wcl\*tgE\*skh\*wko\*Cyc\*uws\*- +\*xjq\*DuC\*nmw\*iCs\*BxC\*Dqw\*bAn\*Bfs\*hAi\*jBq\*uzq\*- |

|  |
| --- |
|  |
| **REPUBLIKA HRVATSKA** |
| **KRAPINSKO - ZAGORSKA ŽUPANIJA** |
| **OPĆINA KRAPINSKE TOPLICE** |
| **OPĆINSKA NAČELNICA** |

KLASA: 363-03/25-01/04

URBROJ: 2140-18-01-25-1

Krapinske Toplice, 02.10.2025.

Na temelju članka 11. stavka 2. Zakona o pravu na pristup informacijama („Narodne novine“, broj 25/13 i 85/15) i članka 46. Statuta Općine Krapinske Toplice („Službeni glasnik Krapinsko-zagorske županije“, broj 16A/25), Općinska načelnica Općine Krapinske Toplice upućuje

**JAVNI POZIV**

**za savjetovanje sa zainteresiranom javnošću u postupku donošenja Odluke o vrijednosti boda komunalne naknade**

Sukladno odredbama Zakona o komunalnom gospodarstvu (”Narodne novine” broj 68/18, 110/18, 32/20 i 145/24) predstavničko tijelo jedinice lokalne samouprave dužno je do kraja studenoga tekuće godine donijeti odluku kojom se utvrđuje vrijednost boda komunalne naknade koja se primjenjuje od 1. siječnja iduće godine. Komunalna naknada predstavlja zakonom propisano javno davanje kojim se osigurava financiranje održavanja komunalne infrastrukture te je jedan od stabilnih izvora prihoda proračuna jedinice lokalne samouprave. Zakonom je određeno da se vrijednost boda temelji na procjeni troškova održavanja komunalne infrastrukture, uzimajući u obzir i druge raspoložive izvore financiranja, što nalaže obvezu njezina usklađivanja s realnim financijskim potrebama.

Vrijednost boda komunalne naknade na području Općine Krapinske Toplice nije se mijenjala od 2018. godine te iznosi 2,76 kuna godišnje po četvornom metru korisne površine, odnosno 0,37 eura. U odnosu na 2018. godinu, kada je posljednji put određena vrijednost boda, došlo je do znatnih promjena u obujmu i strukturi rashoda. Troškovi održavanja komunalne infrastrukture kontinuirano rastu uslijed porasta cijena energenata, građevinskog materijala, usluga i rada, dok su istodobno značajno prošireni opseg i sadržaj Programa održavanja komunalne infrastrukture. U odnosu na 2018. godinu, Općina danas provodi značajno veći opseg aktivnosti u području modernizacije i održavanja nerazvrstanih cesta, javne rasvjete, javnih i zelenih površina te ostalih segmenata komunalne infrastrukture. S obzirom na navedene okolnosti, prihod ostvaren primjenom postojeće vrijednosti boda više nije dostatan za pokrivanje stvarnih i planiranih potreba te je njegovo održavanje na dosadašnjoj razini dugoročno neodrživo. Takav nesrazmjer između prihoda i rashoda zahtijeva prilagodbu vrijednosti boda kako bi se osigurala financijska ravnoteža i omogućila provedba svih predviđenih aktivnosti u sklopu programa održavanja komunalne infrastrukture.

Kako bi se osigurala financijska održivost sustava komunalnog gospodarstva i stvorili preduvjeti za kvalitetnije i sveobuhvatnije održavanje komunalne infrastrukture, predlaže se povećanje vrijednosti boda na 1,05 eura godišnje po četvornom metru korisne površine nekretnine. Navedenim će se osigurati stabilniji prihod proračuna, smanjiti potreba za dodatnim angažmanom ostalih proračunskih prihoda te omogućiti kontinuirana dostupnost i unaprjeđenje razine komunalnih usluga.

Obzirom na zakonsku odredbu da je polazište za određivanje vrijednosti boda procjena troškova održavanja komunalne infrastrukture, procijenjeno je da temeljem sadašnje vrijednosti boda u mjesečnom iznosu od 0,23 kn/m² (0,03 eura/m²) što iznosi 2,76 kuna/m² (0,37 eura/m²) godišnje, prihod od komunalne naknade nije dostatan za pokriće troškova održavanja komunalne infrastrukture.

Prema Programu održavanja komunalne infrastrukture za 2025. procjena troškova za provođenje Programa je 745.000,00 eura, a procjena prihoda od komunalne naknade iznosi 166.548,96 eura, što znači da ostatak sredstava treba osigurati iz ostalih prihoda Proračuna ili smanjiti opseg komunalnih djelatnosti za održavanje komunalne infrastrukture. Slijedom utvrđenoga ocijenjeno je da se vrijednost boda, koja se nije mijenjala od 2018. poveća te utvrdi u iznosu od 1,05 eura/m² godišnje.

Donošenjem nove odluke o vrijednosti boda komunalne naknade Općina Krapinske Toplice osigurava usklađenost s pozitivnim propisima, financijsku održivost sustava komunalnog gospodarstva te stvara nužne preduvjete za daljnje unapređenje standarda komunalnih usluga na svom području. Provedbom savjetovanja s javnošću omogućuje se građanima i svim zainteresiranim dionicima aktivno sudjelovanje u postupku donošenja odluke, čime se dodatno osigurava transparentnost i kvaliteta procesa odlučivanja.

**Ovim putem poziva se zainteresirana javnost – građani, obrtnici, trgovačka društva i druge pravne osobe te svi ostali zainteresirani da dostave svoje prijedloge i mišljenja na prijedlog Odluke o vrijednosti boda komunalne naknade.** Svoje prijedloge i mišljenja možete dostaviti na popunjenom obrascu koji se daje u prilogu ovom Javnom pozivu i poslati na u njemu navedenu e-mail adresu.

Cilj provođenja savjetovanja s javnošću je upoznavanje javnosti s prijedlogom Odluke o vrijednosti boda komunalne naknade, a radi dobivanja mišljenja, primjedbi i prijedloga i eventualno prihvaćanja zakonitih i stručno utemeljenih mišljenja, primjedbi i prijedloga.

**Savjetovanje će trajati od 02.10.-01.11.2025.**

Po završetku savjetovanja, svi pristigli doprinosi bit će razmotreni te prihvaćeni ili neprihvaćeni uz obrazloženja koja su sastavni dio Izvješća o savjetovanju s javnošću.

Izvješće će biti objavljeno na mrežnim stranicama Općine Krapinske Toplice, [www.krapinske-toplice.hr](http://www.krapinske-toplice.hr).

OPĆINSKA NAČELNICA

Gordana Jureković